Honkongo–Džuhai–Makao tiltas

Honkongo–Džuhai–Makao tiltas () – 55 kilometrų ilgio tiltas Kinijos pietuose, Perlų upės deltoje, jungiantis Honkongą, Makao ir Žuhai miestus. Pradėtas statyti 2009 m. pabaigoje, baigtas – 2018 m. pradžioje, atidarytas transportui – 2018 m. spalio 24 d. Tai ilgiausias pasaulyje tiltas virš vandens.Kinijoje atidarytas ilgiausias pasaulyje tiltas, diena.lt, 2018-10-23 Jo statyba kainavo, kaip spėjama, apie 13 mlrd. eurų.Kinijoje atidarytas ilgiausias pasaulyje tiltas, delfi.lt, 2018 m. spalio 23 d.

Didžioji tilto konstrukcijos dalis yra virš vandens, bet siekiant nesutrikdyti laivų judėjimo, viduryje padarytas 6,7 km ilgio povandeninis tunelis, pasiekiantis 44,5 m gylį. Tiltas naudojamas automobilių transportui, juo eina G94 Perlų upės deltos žiedinis greitkelis. Po tilto atidarymo kelionės laikas tarp Honkongo ir Džuhai miestų sutrumpėjo aštuonis kartus: nuo 4 valandų iki 30 minučių. Važiavimas tiltu mokamas ir galimas tik gavus leidimą.World's longest sea crossing: Hong Kong-Zhuhai bridge opens, BBC News, 23 October 2018

 Šaltiniai 

Kategorija:Kinijos tiltai
Kategorija:Honkongas
Kategorija:Makao